అబ్దుల్లా షఫీక్

**అబ్దుల్లా షఫీక్** (జననం 1999, నవంబరు 20) పాకిస్తానీ క్రికెటర్. పాకిస్తాన్ జాతీయ క్రికెట్ జట్టు తరపున క్రికెట్ ఆడాడు. పాకిస్తాన్ సూపర్ లీగ్ లో లాహోర్ క్వాలండర్స్ కొరకు ఆడుతున్నాడు.

## ప్రారంభ జీవితం, కుటుంబం
షఫీక్ పాకిస్తాన్‌లోని పంజాబ్‌లోని సియాల్‌కోట్‌లోని స్థానిక పట్టణంలో పంజాబీ గుజ్జర్ కుటుంబంలో జన్మించాడు. తండ్రి షఫీక్ అహ్మద్ దుబాయ్‌లో ఉండేవాడు. 1991లో పాకిస్తాన్ కు మారాడు. ప్రొఫెషనల్ క్రికెటర్, తరువాత క్రికెట్ కోచ్ అయ్యాడు. ఇతని మామ అర్షద్ అలీ యునైటెడ్ అరబ్ ఎమిరేట్స్ తరపున అంతర్జాతీయ క్రికెట్ ఆడాడు.

## దేశీయ క్రికెట్
2017 నవంబరులో, షఫీక్‌ను 2018 పాకిస్తాన్ సూపర్ లీగ్ ప్లేయర్స్ డ్రాఫ్ట్‌లో ముల్తాన్ సుల్తాన్‌లు కొనుగోలు చేశారు కానీ పోటీలో ఆడలేదు.

2019 డిసెంబరులో, 2019–20 క్వాయిడ్-ఎ-అజం ట్రోఫీలో సెంట్రల్ పంజాబ్ తరఫున ఫస్ట్-క్లాస్ అరంగేట్రం చేసి 133 పరుగులు చేశాడు.

2020 సెప్టెంబరులో, 2020–21 నేషనల్ టీ20 కప్‌లో సెంట్రల్ పంజాబ్ తరపున తన ట్వంటీ20 అరంగేట్రం చేసాడు, 102 నాటౌట్ స్కోర్ చేశాడు.

ఫలితంగా ఫస్ట్ క్లాస్, టీ20 అరంగేట్రంలో సెంచరీ చేసిన మొదటి పాకిస్తానీ బ్యాట్స్‌మన్ అయ్యాడు.

2021 డిసెంబరులో, షఫీక్ 2022 పాకిస్థాన్ సూపర్ లీగ్ సీజన్ కోసం లాహోర్ ఖలందర్ జట్టులో ఎంపికయ్యాడు.

## అంతర్జాతీయ క్రికెట్
2020 అక్టోబరులో, నేషనల్ టీ20 కప్‌లో ఆడిన తరువాత, జింబాబ్వేతో జరిగిన పాకిస్తాన్ హోమ్ సిరీస్ కోసం "ప్రాబబుల్స్" 22-మంది సభ్యుల జట్టులో ఎంపికయ్యాడు.

2020 నవంబరులో, ఆడనప్పటికీ జింబాబ్వేతో జరిగిన మూడవ వన్డే ఇంటర్నేషనల్ మ్యాచ్‌కు పాకిస్తాన్ 15 మంది సభ్యుల జట్టులో చోటు దక్కించుకున్నాడు. 2020 నవంబరు 10న జింబాబ్వేపై పాకిస్తాన్ తరపున తన ట్వంటీ20 ఇంటర్నేషనల్ క్రికెట్ లోకి అరంగేట్రం చేసాడు. అదే నెలలో, న్యూజిలాండ్ పర్యటన కోసం 35 మంది సభ్యులతో కూడిన పాకిస్తాన్ జట్టులో స్థానం పొందాడు.

2021 జనవరిలో, దక్షిణాఫ్రికాతో సిరీస్ కోసం పాకిస్తాన్ టెస్ట్ జట్టులో ఎంపికయ్యాడు.

2021 మార్చిలో, దక్షిణాఫ్రికాతో జరిగిన వారి సిరీస్ కోసం పాకిస్తాన్ వన్ డే ఇంటర్నేషనల్ జట్టులో, జింబాబ్వేపై వారి సిరీస్ కోసం వారి టెస్ట్ జట్టులో ఎంపికయ్యాడు.

ఇంగ్లాండ్‌తో జరిగిన  సిరీస్ కోసం 2021 జూన్ లో, షఫీక్ మళ్ళీ పాకిస్థాన్ వన్డే జట్టులో ఎంపికయ్యాడు. వెస్టిండీస్‌తో జరిగే సిరీస్‌ కోసం పాకిస్థాన్‌ టెస్టు జట్టులో కూడా అతను చోటు దక్కించుకున్నాడు.

2021 సెప్టెంబరులో, న్యూజిలాండ్‌తో జరిగే సిరీస్ కోసం పాకిస్తాన్ వన్డే జట్టులో ఎంపికయ్యాడు. మరుసటి నెలలో, శ్రీలంక పర్యటన కోసం పాకిస్తాన్ షాహీన్స్ జట్టులో ఎంపికయ్యాడు.

2021 నవంబరులో, బంగ్లాదేశ్‌తో జరిగే సిరీస్ కోసం పాకిస్తాన్ టెస్ట్ జట్టులో ఎంపికయ్యాడు. 2021 నవంబరు 26నబంగ్లాదేశ్‌తో జరిగిన మ్యాచ్‌లో పాకిస్థాన్ తరపున తన టెస్టు అరంగేట్రం చేశాడు.

2022 ఫిబ్రవరిలో, షఫీక్ ఆస్ట్రేలియాతో సిరీస్ కోసం పాకిస్తాన్ టెస్ట్ జట్టులో ఎంపికయ్యాడు. అబ్దుల్లా షఫీక్ తొలి మ్యాచ్ నాలుగో ఇన్నింగ్స్‌లో తొలి సెంచరీ సాధించాడు. మూడు టెస్టు మ్యాచ్‌ల్లో అతను 397 పరుగులు చేశాడు.

2022 మార్చిలో, షఫీక్ ఆస్ట్రేలియాతో జరిగిన వారి సిరీస్ కోసం పాకిస్తాన్ వన్డే ఇంటర్నేషనల్  జట్టులో ఎంపికయ్యాడు.

2022 మేలో, వెస్టిండీస్‌తో జరిగే సిరీస్‌లో పాకిస్థాన్ వన్డే జట్టులో అతను ఎంపికయ్యాడు.

2022 జూలైలో, శ్రీలంక పర్యటన కోసం పాకిస్తాన్ జట్టులో ఎంపికయ్యాడు. మొదటి టెస్ట్ నాలుగో ఇన్నింగ్స్‌లో, గాలేలో జరిగిన మ్యాచ్‌లో చారిత్రాత్మక 160* పరుగులు చేశాడు.

2022 ఆగస్టులో, నెదర్లాండ్స్ పర్యటన కోసం పాకిస్తాన్ వన్డే జట్టులో ఎంపికయ్యాడు. 2022 ఆగస్టు 21న నెదర్లాండ్స్‌పై పాకిస్తాన్ తరపున తన వన్డే అరంగేట్రం చేసాడు.

2022 డిసెంబరులో, రావల్పిండిలో ఇంగ్లండ్‌పై తన మూడవ టెస్ట్ సెంచరీని సాధించాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1999 జననాలు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు